section_heading: Politika
paragraph_text: Na općim izborima 2006. bio je nositelj liste SDP-a BiH za Zastupnički dom PS BiH. S 24.645 glasova, izravno je izabran za zastupnika te je imenovan zamjenikom predsjednika zastupničkog kluba SDP-a BiH. U Zastupničkom domu PS BiH imenovan je članom Zajedničkog povjerenstva za ljudska prava, prava djeteta, mlade, izbjeglice, azil i etiku i Povjerenstva za vanjske poslove. Od 2007. član je Izaslanstva PS BiH u Interparlamentarnoj uniji. Iduće godine postao je član Parlamentarne grupe prijateljstva BiH sa Zapadnom Europom. Potpredsjednikom SDP-a BiH imenovan je 2009. 2010. godine postao je član Istražnog povjerenstva za utvrđivanje trošenja donatorskih sredstava.